《用朱元方韵寄深明郎中二首 其一》
宋代·饶节

当时冠盖集祇园，大似农夫值有年。庞老一言投马祖，陆侯彻底见南泉。

古今已自融三际，语默何曾落二边。父子并为同社客，团栾应话老婆禅。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。